NACRT PRIJEDLOGA

Na temelju članka 41. točke 15. i članka 76. stavka 5. Statuta Grada zagreba (Službeni glasnik Grada Zagreba 23/16), Gradska skupština Grada Zagreba, na \_\_\_ sjednici, \_\_\_\_\_\_\_\_\_\_\_\_\_ 2017., donijela je

**ODLUKU**

**o izmjenama Odluke o granicama područja i sjedištima**

**gradskih četvrti**

**Članak 1.**

U članku 3. Odluke o granicama područja i sjedištima gradskih četvrti (Službeni glasnik Grada Zagreba 7/09) u točki **4. GRADSKA ČETVRT MAKSIMIR** i točki **5. GRADSKA ČETVRT PEŠČENICA – ŽITNJAK** riječi: “BUDAK DIVKA” zamjenjuju se riječima: “DIVKA BUDAKA”.

U točki **7. GRADSKA ČETVRT NOVI ZAGREB – ZAPAD** riječi: “ulice DEMERJE, a zatim prema jugoistoku južnom stranom ulice DEMERJE do objekta Demerje 149a” zamjenjuju se riječima: “DEMERSKE ULICE, a zatim prema jugoistoku južnom stranom DEMERSKE ULICE do objekta Demerska ulica 149a”, a riječ: “PODOKIČKOJ” zamjenjuje se riječju “PODOKIĆKOJ”.

U točki **13. GRADSKA ČETVRT STENJEVEC** riječi: “SVILKOVIĆEVOG ODVOJKA” zamjenjuju se riječima: “ulice SVILKOVIĆI ODVOJAK”.

U točki **14. GRADSKA ČETVRT PODSUSED – VRAPČE** riječi: “ULICE TOPOLČICA” zamjenjuju se riječima: “ulice TOPOLČICA”.

U točki **17. GRADSKA ČETVRT BREZOVICA** riječi: “ulice DEMERJE kod objekta Demerje 149A. Dalje ide prema sjeverozapadu prateći južnu stranu ulice DEMERJE” zamjenjuju se riječima: “DEMERSKE ULICE kod objekta Demerska ulica 149A. Dalje ide prema sjeverozapadu prateći južnu stranu DEMERSKE ULICE”.

**Članak 2.**

Ova odluka stupa na snagu osmoga dana od dana objave u Službenom glasniku Grada Zagreba.

KLASA:

URBROJ:

Zagreb, \_\_\_\_\_\_\_\_\_\_\_\_\_2017.

Predsjednik

Gradske skupštine

**Dr.sc. Andrija Mikulić**

**OBRAZLOŽENJE**

**Prijedloga odluke o izmjenama Odluke o granicama područja**

**i sjedištima gradskih četvrti**

**I. PRAVNI TEMELJ**

Člankom 41. stavkom 1. točkom 15. Statuta Grada Zagreba (Službeni glasnik Grada Zagreba 23/16) propisano je da Gradska skupština uređuje mjesnu samoupravu u skladu sa zakonom i Statutom, a člankom 76. stavkom 5. da se granice područja utvrđuju gradskom odlukom.

**II. RAZLOZI DONOŠENJA**

Odlukom o granicama područja i sjedištima gradskih četvrti (Službeni glasnik Grada Zagreba 7/09, u daljnjem tekstu: Odluka) utvrđene su granice područja i sjedišta gradskih četvrti.

Donošenje odluke o izmjenama Odluke predlaže se zbog potrebe za izmjenama opisa granica područja nekoliko gradskih četvrti, proistekle iz službenih korekcija imena pojedinih graničnih ulica u razdoblju od donošenja Odluke do 31. siječnja 2017.

**III. SREDSTVA ZA PROVOĐENJE ODLUKE**

Za provedbu predložene odluke nisu potrebna dodatna sredstva.

**IV. SADRŽAJ PRIJEDLOGA ODLUKE I OBRAZLOŽENJE ODREDABA**

**Člankom 1**. u opise granica područja gradskih četvrti Maksimir, Peščenica – Žitnjak, Novi Zagreb – zapad, Stenjevec, Podsused – Vrapče i Brezovica unose se ispravljena imena graničnih ulica: Ulica Divka Budaka, Demerska ulica, Podokićka ulica i Svilkovići odvojak.

**Člankom 2.** Prijedloga odluke propisuje se da ova odluka stupa na snagu osmoga dana od dana objave u Službenom glasniku Grada Zagreba, što je sukladno članku 120. stavku 2. Poslovnika Gradske skupštine Grada Zagreba (Službeni glasnik Grada Zagreba 17/09, 6/13, 7/14 i 24/16 - ispr.), kojim je propisano da odluke i drugi opći akti stupaju na snagu najranije osmoga dana od dana objave.